А.Ф.: — Паказальным з'яўляецца ўсеагульная цікавасць да выяўленчага мастацтва ў прынцыпе. Заходзіш у госці да людзей — ствараецца ўражанне, што карціны вісяць ва ўсіх і ўсюды. Відаць, што хтосьці любіць адзін кірунак у мастацтве, хтосьці — іншы, але ў кожнага дома — свая маленькая галерэя. Карціны могуць вісець на сценах, стаяць у рамках на камодзе і на стале. А ўлічваючы, што ў Рэбург-Локуме праходзяць выставы віцебскіх мастакоў, можна ўбачыць у прыватных дамах творы тых, хто добра табе знаёмы.